Hronologija srpsko-hrvatskih odnosa (1996–2000)
Hronologija srpsko-hrvatskih odnosa u periodu 1996-2000. Od interesa su događaji iz sfere politike, pravosuđa, privrede, sporta, estrade i dr., u vezi odnosa Srba i Hrvata, odn. Hrvatske i Srbije, tj. SR Jugoslavije, kao i okvirni događaji promenâ vlasti u tim zemljama.

1996 
 10. 1. - Ministar inozemnih poslova Mate Granić prvi je zvaničnik Hrvatske u posjeti Beogradu.
 13. 1. - Iz centra za ljudska prava UN u Zagrebu ukradeni kompjuteri sa podacima o kršenju ljudskih prava tokom "Oluje".
 15. 1. - Rezolucija SB UN 1037: ustanovljen UNTAES u istočnoj Slavoniji.
 15. 1. - Rezolucija SB UN 1038: ovlašćeni osmatrači za nadzor demilitarizacije Prevlake.

 18. 2. - Konferencija o Dejtonskom sporazumu u Rimu, Tuđman, Izetbegović i Milošević se obavezuju na sprovođenje sporazuma (ujedinjena uprava u Mostaru, procedure za izručenje osumnjičenih zločinaca, slobodno kretanje u Sarajevu...).
 23. 2. - Izjava Saveta bezbednosti UN poziva Hrvatsku da osigura bezbednost srpske manjine.

 11. 3. - Ino. ministri Milutinović i Granić potpisali u Zagrebu memorandum o otvaranju Jadranskog naftovoda (28. 3.) i drugim vezama, postojeći biroi dignuti na nivo konzulata.
 20. 3. - Vojska RS preuzima područje Šipova i Mrkonjić Grada (28. 3. iskopano 28 tela iz masovne grobnice).

 3. 4. - Poternice ICTY za "Vukovarskom trojkom" (Šljivančanin, Mrkšić, Radić).
 19. 4. - Savet Sremsko-baranjske oblasti izabrao Gorana Hadžića za predsednika i raspustio se; Miroslav Keravica gradonačelnik Vukovara umesto Slavka Dokmanovića.

 28. 5. - SRJ - Hrvatska 27:24 na Evropskom rukometnom prvenstvu u Španiji.

 14. 6. - U Firenci potpisan sporazum o ograničenju naoružanja (sve tri strane u Bosni, Hrvatska i SRJ).
 27. 6. - Završena demilitarizacija istočne Slavonije.

 15. 7. - U Pančevo stigla prva nafta Jadranskim naftovodom od 1991.
 28. 7. - Miting Srba u Vukovaru traži produženje mandata UN.

 7. 8.. - U Atini su se sastali predsednici Srbije i Hrvatske Slobodan Milošević i Franjo Tuđman i postigli dogovor o normalizaciji odnosa između SR Jugoslavije i Hrvatske.
 23. 8. - Ministri Milutinović i Granić potpisali u Beogradu sporazum o normalizaciji odnosa SRJ i Hrvatske - uzajamno priznanje i uspostavljanje diplomatskih odnosa u roku od 15 dana.

 9. 9. - I formalno međusobno priznanje Hrvatske i SRJ.

 3. 12. - Tuđman posetio Vukovar.

1997 
 4. 2.? - Zvonimir Marković, prvi hrvatski ambasador u Beogradu, predao akreditive predsedniku SRJ Liliću.
 februar - U stranim medijima se izveštava da se u građanskom ratu u Zairu na Mobutuovoj strani bori izvestan broj plaćenika iz bivše Jugoslavije.
 10. 3. - U Hagu počinje suđenje četvorici za zločine u logoru Čelebići.
 13. 4. - Lokalni izbori u Hrvatskoj - glasalo se i u istočnoj Slavoniji i to dva dana zbog nepravilnosti.
 4. 5. - U Drvaru zapaljeno 25 kuća u vlasništvu izbeglih Srba.
 12 - 15. 5. - Prognani bosanski Hrvati napadaju Srbe u selima oko hrvatske Kostajnice.
 8. 6. - Franjo Tuđman stigao "Vlakom mira" u Vukovar, tjedan dana prije predsjedničkih izbora koje je dobio u prvom krugu.
 27. 6. - U istočnoj Slavoniji uhapšen bivši vukovarski gradonačelnik Slavko Dokmanović i izručen u Hag.
 23. 7. - Fudbalski meč Partizan-Kroacija u Beogradu je prvi susret između timova iz SRJ i Hrvatske; u revanšu u Zagrebu 30. jula, Partizan gubi sa 5:0.
 1. 9. - U intervjuu Feral Tribune-u Miro Bajramović opisuje ubistva Srba u Gospiću i u Pakračkoj Poljani 1991. pod Merčepovom komandom.
 18. 9. - Savet Bezbednosti UN kritikuje Hrvatsku zbog spore repatrijacije izbeglica.
 11. 11. - Obnovljen železnički saobraćaj između Srbije i Hrvatske (Šid-Tovarnik i Bogojevo-Erdut).
 21. 11. - I donji dom Sabora odobrava izmjene Ustava Republike Hrvatske, između ostalog zabranjuje se obnova Jugoslavije ili neke druge balkanske sveze.

1998 
 15. 1. - Mirna reintegracija Istočne Slavonije i Podunavlja u Hrvatsku.

 8. 4. - SFOR u Prijedoru uhapsio Miroslava Kvočku i Mladena Radića u vezi sa Logorom Omarska.
 15. 4. - U Drvaru ubijen stariji srpski par.
 23. 4. - Nadbiskup Vinko Puljić i vernici bili blokirani u ruševinama crkve u Derventi, Puljić povređen u kamenovanju prilikom evakuacije.
 1. 5. - Dinko Šakić uhapšen u Argentini, nakon što je u Hrvatskoj podignuta optužnica.
 29. 6. - Slavko Dokmanović, bivši gradonačelnik Vukovara, izvršio samoubistvo u zatvorskoj jedinici ICTY-ja, čekajući na izricanje presude.
 2. 11. - Nada Šakić izručena Hrvatskoj iz Argentine.

1999 
 1. 2. - Nada Šakić, optužena za ratne zločine tokom II svetskog rata, oslobođena zbog nedostatka dokaza.
 15. 3. - Dinko Šakić se na suđenju u Zagrebu izjašnjava da nije kriv.
 16. 3. - Srpski patrijarh Pavle u poseti Zagrebu, razgovara sa kardinalom Bozanićem i predsednikom Tuđmanom.
 2. 7. - Hrvatska podnijela tužbu za genocid protiv SRJ pred Međunarodnim sudom pravde (Srbija podnosi kontratužbu 2010).
 6. 7. - Radoslav Brđanin uhapšen od SFOR-a po tajnoj optužnici ICTY.
 6. 8. - Poslije osam godina otvoren granični prijelaz Ivanica između Dubrovnika i Trebinja (kasnije tijekom mjeseca prosvjedi veterana).
 7. 8. - U Brčkom održan Rok maraton '99 na kojem su se prvi put od raspada bivše SFRJ i time uzrokovanog rata, okupile rok grupe iz bivših jugoslovenskih republika. Koncert je najavljen kao skup visokog rizika, ali incidenata nije bilo.
 15. 8. - U Berku kod Vukovara Srbin Đuro Mutić ubijen od grupe Hrvata.
 18. 8. - Fudbalska utakmica Jugoslavija - Hrvatska 0:0 u kvalifikacijama za EURO 2000; tokom drugog poluvremena nestajalo struje i bačen suzavac (ali utakmica nastavljena).
 25. 8. - U Beču uhapšen general VRS Momir Talić, po optužbi za ratne zločine.
 4. 10. - Dinko Šakić osuđen u Zagrebu na 20 godina za ratne zločine.
 9. 10. - Hrvatska - Jugoslavija 2:2 – Jugoslavija odlazi na EURO 2000, utakmica upamćena po kontaktu Zorana Bate Mirkovića i Roberta Jarnog.
 10. 12. - Umro prvi predsjednik Republike Hrvatske dr. Franjo Tuđman.
 31. 12. - Doris Dragović nastupala u Igalu zbog čega je kritizirana u Hrvatskoj.

2000 
 1. 1. - Alka Vuica je prvi hrvatski zabavljač koji nastupa u Beogradu (gađali je flašama).
 3. 1. - Parlamentarni izbori u Hrvatskoj 2000, pobjeda koalicije SDP-HSLS koja će formirati Trećesiječanjsku vlast (Ivica Račan premijer od 27. 1.).
 7. 2. - Stjepan Mesić pobjedio u drugom kruju predsjedničkih izbora (vl. 2000-2010).
 24. 6. - Milo Đukanović u poseti Hrvatskoj, izvinio se građanima Dubrovnika.
 24. 6. - U Prijedoru uhapšen Duško Sikirica, optužen za ratne zločine.
 1. 7. - Ustavni sud BiH presudio da su sva tri naroda, Bošnjaci, Srbi i Hrvati, konstitutivni na cijeloj teritoriji BiH (saopšteno 4. 7.).
 28. 8. - U Gospiću podmetnutim eksplozivom likvidiran Milan Levar, bivši hrvatski časnik i jedan od glavnih svjedoka masakra tamošnjih Srba 1991. godine.
 24. 9. - Na izborima za predsednika SRJ pobeđuje Vojislav Koštunica ali potrebne su demonstracije.
 29. 9. - Predsjednik Mesić umirovio sedmoricu od 12 hrvatskih generala (među kojima su i Mirko Norac i Ante Gotovina), potpisnika otvorenog pisma u kojem su upozoravali na "kriminalizaciju" Domovinskog rata.
 5. 10. - Demonstracije 5. oktobra 2000. - pad Slobodana Miloševića.
 24. 11. - Samit na vrhu država Jugoistočne Evrope i Evropske unije u Zagrebu - Hrvatska otvara pregovore o Sporazumu o stabilizaciji i pridruživanju (SSP), što oporba smatra "povratkom u regionalne asocijacije"; predsjednik SRJ Vojislav Koštunica u prvoj posjeti nekog zvaničnika Jugoslavije Hrvatskoj od raspada SFRJ.
 8. 12. - "KUD Idijoti" svirali u Beogradu posle 10 godina.
 23. 12. - DOS dobija natpolovičnu većinu na izborima u Srbiji.

Reference

Srodno 
 Hronologija srpsko-hrvatskih odnosa (2001-2010)
 Srpsko-hrvatski sukob
 Rat u Hrvatskoj
 Hrvatsko-srpski odnosi